2004માં ગ્રેનેડ હુમલા મામલે બાંગ્લાદેશની એક અદાલતે 19 લોકોને મોતની સજા ફટકારી છે તથા પૂર્વ વડાપ્રધાન ખાલિદા જિયાના પુત્ર તારિક રહમાન સહિત અન્ય 19 ને આજીવન કેદની સજા સંભળાવી છે. આ હુમલામાં 24 લોકોના મોત થયા હતા અને વિપક્ષ પાર્ટીની પ્રમુખ રહી ચુકેલ શેખ હસીના સહિત અન્ય 500 જેટલા ઇજાગ્રસ્ત થયા હતા. બાંગ્લાદેશના વર્તમાન વડાપ્રધાન હસીનાને ટાર્ગેટમાં રાખીને 21 ઓગસ્ટ 2004 ના રોજ એક રેલી પર ગ્રેનેડ હુમલો કરાયો હતો.